recursal/SuperWikiNEXT-32B huggingface dataset:
The Eiffel Tower silhouetted by a sunrise.আইফেল টাওয়ার
**প্যারিস লক্ষণসন্নিপাত** (ফরাসি: syndrome de Paris, জাপানি: パリ症候群; *pari shōkōgun*) হলো কোন ব্যক্তির প্রত্যাশিত বা কল্পিত এবং বাস্তব প্যারিস এক না হওয়ায় অর্থাৎ ভিন্ন হওয়ায় মানসিক চোট পাওয়া অবস্থা। সাধারনভাবেও যখন কোন শহর নিয়ে উচ্চ আশা থাকে মানুষের, কিন্তু গিয়ে তারা দেখেন যে ঐ শহর আসলে তাদের কল্পিত শহরের মত নয়, সাধারণ শহরই তখন তাদের মানসিক চোট বা সাইকোসিস হয়। জাপানি ভ্রমণকারীদের প্যারিসে গিয়ে এই সমস্যা হয়েছিল বা হয় কিছু কিছু, সেই থেকে এর নাম দেয়া হয়েছিল প্যারিস লক্ষণসন্নিপাত।

ইতিহাস
------

ফ্রান্সে কার্যরত জাপানী মনোবিশারদ অধ্যাপক হিরোকি ওটা হলেন ১৯৮৬ সালে এই রোগ শনাক্তকরার জন্য স্বীকৃত প্রথম ব্যক্তি।

আরো পড়ুন
---------

তথ্যসূত্র
---------

1. ↑  Xaillé, Anne (২১ নভেম্বর ২০০২)। "Voyage pathologique: Voyager rend-il fou ? (Eng: Travel pathological: Traveling makes you crazy?)" (ফরাসি ভাষায়)। The organization of the AP-HP। সেপ্টেম্বর ২৯, ২০১১ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৮। ... le docteur Mahmoudia préfère parler de voyage pathologique ou de psychopathologie liée au voyage, plutôt que de syndrome du voyageur.
**প্যারীটি বিট** বলতে বাইনারি পদ্ধতিতে তথ্য আদান প্রদান করার সময় তথ্যের নির্ভুলতা বাড়াতে যে অতিরিক্ত ১টি বিট যুক্ত করা হয় তাকে বুঝায়। বাইনারি পদ্ধতিতে ডেটা আদান প্রদান করার সময় বিট গণনায় ভুল হতে পারে কোন কারণে ১ এর বদলে ০ আসতে পারে অথবা ০ বদলে ১ আসতে পারে; এরকমটি হলে গণনায় ত্রুটি হতে পারে। এই সমস্যা সমাধানের জন্য বাইনারি সংখ্যার বিটের বাম পাশে ১টি অতিরিক্ত বিট যোগ করা হয়। 

| 7 bits of data | (count of 1 bits) | 8 bits including parity |
| --- | --- | --- |
| even | odd |
| 0000000 | 0 | 0000000**0** | 0000000**1** |
| 1010001 | 3 | 1010001**1** | 1010001**0** |
| 1101001 | 4 | 1101001**0** | 1101001**1** |
| 1111111 | 7 | 1111111**1** | 1111111**0** |

প্রকার
------

1. জোড় প্যারীটি বিট
2. বিজোড় প্যারীটি বিট

### জোড় প্যারীটি বিট

যে প্যারীটি বিট সংখ্যায় তথ্য কোডের মান ১ জোড় হয় সেই প্যারীটি বিটকে জোড় প্যারীটি বিট বলা হয়।

### বিজোড় প্যারীটি বিট

যে প্যারীটি বিট সংখ্যায় তথ্য কোডের মান ১ বিজোড় হয় সেই প্যারীটি বিটকে জোড বিজোড় প্যারীটি বিট বলা হয়।

তথ্যসূত্র
---------
**ভারতের সীমানা পুনর্নির্ধারণ কমিশন** (ইংরেজি: **Delimitation commission** বা **Boundary commission**) সীমানা পুনর্নির্ধারণ আইন অনুযায়ী ভারত সরকার কর্তৃক গঠিত একটি কমিশন। এই কমিশনের প্রধান কাজ সাম্প্রতিকতম জনগণনার ভিত্তিতে দেশের বিভিন্ন বিধানসভা ও লোকসভা কেন্দ্রগুলির সীমানা পুনর্নির্ধারণ। সীমানা পুনর্নির্ধারণের ফলে আইনসভায় জনপ্রতিনিধির সংখ্যার কোনো হ্রাসবৃদ্ধি হয় না। তবে জনগণনা অনুসারে কোনো রাজ্যের তফসিলি জাতি ও উপজাতিদের জন্য সংরক্ষিত আসনের সংখ্যার হেরফের হতে পারে।

সীমানা পুনর্নির্ধারণ কমিশন একটি শক্তিশালী সংস্থার। এই সংস্থার সিদ্ধান্তের বিরুদ্ধে আদালতে মামলা করা যায় না। কমিশনের নির্দেশনামা লোকসভা বা সংশ্লিষ্ট বিধানসভায় পেশ করা যেতে পারে। কিন্তু এই নির্দেশনামায় সংশোধনী আনার কোনো অনুমতি নেই।

পূর্ববর্তী কমিশনসমূহ
--------------------

অতীতে মোট চারবার সীমানা পুনর্নির্ধারণ কমিশন স্থাপিত হয়েছে। এগুলি হল:

* ১৯৫২ সালের সীমানা পুনর্নির্ধারণ আইন বলে ১৯৫২ সালে স্থাপিত সীমানা পুনর্নির্ধারণ কমিশন;
* ১৯৬২ সালের সীমানা পুনর্নির্ধারণ আইন বলে ১৯৬৩ সালে স্থাপিত সীমানা পুনর্নির্ধারণ কমিশন;
* ১৯৭২ সালের সীমানা পুনর্নির্ধারণ আইন বলে ১৯৭৩ সালে স্থাপিত সীমানা পুনর্নির্ধারণ কমিশন;
* ২০০২ সালের সীমানা পুনর্নির্ধারণ আইন বলে ২০০২ সালে স্থাপিত সীমানা পুনর্নির্ধারণ কমিশন।

১৯৭৬ থেকে ২০০১ পর্যন্ত সরকার সীমানা পুনর্নির্ধারণ স্থগিত রাখেন যাতে তাঁদের পরিবার পরিকল্পনা কর্মসূচির কোনো প্রভাব লোকসভার প্রতিনিধিত্বের উপরে না পড়ে। এর ফলে লোকসভা কেন্দ্রগুলির আয়তনে ব্যাপক বৈষম্যের সৃষ্টি হয়। সর্ববৃহৎ লোকসভা কেন্দ্রটির নির্বাচকের সংখ্যা যেখানে দাঁড়ায় ত্রিশ লক্ষ, সেখানে সর্বক্ষুদ্র লোকসভা কেন্দ্রটিতে এই সংখ্যা দেখা যায় পঞ্চাশ হাজারেরও কম।

২০০২ সালের কমিশন
----------------

২০০১ সালের জনগণনার পর ভারতের সুপ্রিম কোর্টের প্রাক্তন বিচারপতি কুলদীপ সিংহকে চেয়ারম্যান করে ২০০২ সালের ১২ জুলাই সাম্প্রতিক সীমানা পুনর্নির্ধারণ কমিশনটি গঠিত হয়। ২০০৭ সালের ডিসেম্বর মাসে সুপ্রিম কোর্ট কেন্দ্রীয় সরকারকে প্রয়োগ না করার একটি পিটিশন নোটিশ দেয়। ২০০৮ সালের ৪ জানুয়ারি রাজনৈতিক বিষয় সংক্রান্ত ক্যাবিনেট কমিটি (সিসিপিএ) কমিশনের সুপারিশ প্রয়োগের সিদ্ধান্ত নেয়। ২০০৮ সালের ১৯ ফেব্রুয়ারি, রাষ্ট্রপতি প্রতিভা দেবীসিংহ পাতিল সীমানা পুনর্নির্ধারণ কমিশনের সুপারিশ অনুমোদন করেন। ফলে, কমিশনের সুপারিশকৃত নবগঠিত কেন্দ্রগুলিতে নির্বাচন কার্যকর হয়।

২০০৮ সালের মে মাসে তিন পর্বে আয়োজিত কর্ণাটক বিধানসভা নির্বাচন ২০০২ সালের সীমানা পুনর্নির্ধারণ কমিশন কর্তৃক সুপারিশকৃত নতুন কেন্দ্রে প্রথম নির্বাচন।

তথ্যসূত্র
---------

1. ↑  "Election Commission of India"। ১৬ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০০৯।
2. ↑  Delimitation process now gets CCPA nod- Politics/Nation-News-The Economic Times
3. ↑  "Delimitation notification comes into effect - The Hindu 20 February 2008"। ২৮ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০০৯।
4. ↑  Delimitation may kick off with Karnataka

বহিঃসংযোগ
---------

* Interesting facts about Lok Sabha Constituencies
* Karnataka assembly polls
**যশোর আইটি পার্ক** যা **শেখ হাসিনা সফটওয়্যার টেকনোলজি পার্ক** নামেও পরিচিত, বাংলাদেশের যশোর শহরের নাজীর শংকর এলাকা অবস্থিত প্রথম আইটি পার্ক। ২০১৭ সালের ৫ অক্টোবর উদ্বোধন করেন আইসিটি প্রতিমন্ত্রী জুনাইদ আহমেদ পলক। 
দেশের আইসিটি সেক্টরের বিকাশে যশোরে যাত্রা শুরু করেছে  **শেখ হাসিনা সফটওয়্যার টেকনোলজি পার্ক**। ১০ই ডিসেম্বর, ২০১৭ইং গণভবন থেকে ভিডিও কনফারেন্সের মাধ্যমে এই আইটি পার্কের আনুষ্ঠানিক উদ্বোধন করেন প্রধানমন্ত্রী শেখ হাসিনা। এর মাধ্যমে দেশের আইসিটি সেক্টরে সম্ভাবনার নতুন দুয়ার উন্মোচিত হলো।

ইতিহাস
------

২০১০ সালের ২৭ ডিসেম্বর যশোর বিজ্ঞান ও প্রযুক্তি বিশ্ববিদ্যালয় ক্যাম্পাস উদ্বোধনের সময় মাননীয় প্রধানমন্ত্রী শেখ হাসিনা যশোরে আন্তর্জাতিক মানের একটি আইটি পার্ক স্থাপনের ঘোষণা দেন। দীর্ঘদিন পরীক্ষা-নিরীক্ষা ও যাচাই-বাছাইয়ের পর ২০১৪ সালের ২৫ এপ্রিল যশোর শহরের বেজপাড়ার নাজির সংকরপুর এলাকায় এ প্রকল্পের কাজ শুরু করা হয়।
খুলনা বিভাগের তথ্য প্রযুক্তি ব্যবস্থা আধুনিকায়ন এবং আইটি ইন্ডাস্ট্রি শক্তিশালীকরণের জন্যই প্রাথমিক ভাবে যশোরে করা হয়েছে আইটি পার্ক।এর মাধ্যমে বিভাগীয় সদর খুলনা সহ খুলনা বিভাগের ১০ টি জেলা সুবিধা পাচ্ছে এই আইটি পার্ক টি থেকে

বিনিয়োগ
--------

২০২১ সালের ৩০ সেপ্টেম্বর শেখ হাসিনা সফটওয়্যার টেকনোলজি পার্কে দুটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাই-টেক পার্ক কর্তৃপক্ষ। আগামী ৪০ বছরের জন্য এই পার্কে রেডডট ডিজিটাল লিমিটেড ও ফেলিসিটি বিগ ডাটা লিমিটেড বিনিয়োগের সুযোগ পাবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে।

তথ্যসূত্র
---------

1. ↑  "যশোর আইটি পার্ক:যশোর আইটি পার্কের কাজের অগ্রগতি"। *bhtpa.gov.bd*। 04 January 2017। সংগ্রহের তারিখ 06 October 2017।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
2. ↑  "যশোর আইটি পার্ক:কাজ শুরু করেছেন বিনিয়োগকারীরা"। *দৈনিক প্রথম আলো*। 26 April 2014। সংগ্রহের তারিখ 06 October  2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "যশোর আইটি পার্ক:শেখ হাসিনা সফটওয়্যার টেকনোলজি পার্ক উদ্বোধন"। *দৈনিক ইত্তেফাক*। ১০ ডিসেম্বর ২০১৭। ১০ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৭।
4. ↑  "হাইটেক পার্ক পাচ্ছে ৫৫ মিলিয়ন ডলারের বিনিয়োগ, বাংলা ট্রিবিউন, ৩০ সেপ্টেম্বর ২০২১"। ৫ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২১।
সেফিরোথ সমেত কাব্বালাহে বর্ণিত জীবন বৃক্ষ।
**পশ্চিমা গূঢ়বাদ** যা সাধারণত গূঢ়বাদ বা পশ্চিমা রহস্যাবৃত ঐতিহ্য হিসেবেও পরিচিত এমন একটি টার্ম যার অধীনে বিশেষজ্ঞরা পশ্চিমা প্রচলিত নানারকম স্বাধীন ধারণা সমূহ ও আন্দোলন সমূহকে শ্রেণীবদ্ধ করেছে। এই ধারণার প্রবাহ সমূহএকই সত্যর দ্বারা একত্রিত এবংং তারা জুডো খ্রিস্টান ধর্ম ও আলোকিত যুক্তিবাদ উভয়ই থেকে পৃথক। গূঢ়বাদ ধারণাটি বিভিন্ন ধরনের পাশ্চত্য দর্শন, ধর্ম, অপবিজ্ঞান,শিল্প সাহিত্য ও সংগীতকে বিস্তৃত করেছে সেই সাথে বুদ্ধিবৃত্তিক ধারণা ও পপ কালচারকে অব্যাহত রেখেছে।

‌পাশ্চাত্যর বিশাল ঐতিহ্য ও দর্শনকে গূঢ়বাদের মধ্য শ্রেণিবদ্ধ করার ধারণা জন্মায় সপ্তদশ শতাব্দীর শেষের দিকে। বিভিন্ন বুদ্ধিজীবী ও স্কলার পশ্চিমা গূঢ়বাদ কে কীভাবে সংজ্ঞায়িত করা যাবে তা নিয়ে বিতর্ক করেছেন,  বিভিন্ন বিকল্পের প্রস্তাব করেছেন ।  কোন কোন পণ্ডিত গূঢ়বাদকে বহুবছর লুকানো ও আভ্যন্তরীণ ঐতিহ্য হিসেবে ধরে নিয়ে এর সংজ্ঞা নিয়েছেন গূঢ়বাদের  নিজস্ব বিদ্যালয় গুলো থেকে।একটি দৃষ্টিকোণ থেকে গূঢ়বাদ কে এমন টি ভঙ্গিতে দেখা হয় যেটি যা মায়াময় পৃথিবী ও মোহমুক্তির মধ্যে বন্ধন হিসেবে কাজ করছে। আরেক দৃষ্টিভঙ্গিতে গূঢ়বাদ পশ্চিমাবিশ্বের সমস্ত প্রত্যাখ্যাত জ্ঞানকে একিভূত করে  যা বৈজ্ঞানিক সংস্থা ও ধর্মীয় কর্তৃপক্ষ দ্বারা প্রত্যাখ্যাত।

‌পূর্বের ঐতিহ্যগুলি যাদের পরবর্তীতে বিশ্লেষণ করে গূঢ়বাদের ভিত্তি রচয়িত হয়েছিলো তাদের উৎপত্তি প্রাচীন যুগে পূর্বভূমধ্যসাগরের তীরে যেখানে হার্মিটিসিজম,  নোস্টিসিজম ও নিওপ্লেটোনিজম চিন্তাধারার বাহক হয়ে উঠেছিলো যারা পরবর্তীতে খ্রিষ্টান চিন্তাধারার সাথে মিশে গিয়েছিলো। রেনেসাঁর সময় ইউরোপ এইসব চিন্তাধারার প্রতি আগ্রহ দেখিয়েছে,  বিভিন্ন বুদ্ধিজীবী কাব্বালাহ ও খ্রিস্টান দর্শনের সাথে প্যাগান বা পৌত্তলিকদের দর্শনের মিল ঘটিয়েছেন। যা জন্ম দিয়েছে খ্রিষ্টান থিওসোফির মতো রহস্যময়  আন্দোলন।  সপ্তদশ শতাব্দীতে বিকাশ  ঘটেছিলো রোশিক্রিশিয়ানিজম ও ফ্রীম্যাসনদের মতো গুপ্তজ্ঞান কে ধারণ করে এমন সমাজের, যখন অষ্টাদশ  শতাব্দীর আলোর যুগটি  গূঢ়বাদের চিন্তাধারাকে নতুন দিকে  বিকশিত করে। উনবিংশ শতাব্দীতে গূঢ়তত্ত্বীয়  চিন্তাধারায় নতুন প্রবণতা দেখা যায় যা অকাল্ট হিসেবে পরিচিতি পায়। এই শতাব্দীর বিশিষ্ট গোষ্ঠীগুলোর মধ্য উল্লেখযোগ্য  থিওসফিক্যাল সোসাইটি ও গোল্ডেন ডনের হারমেটিক অর্ডার। গূঢ়বাদের ধারণাগুলি ১৯৬০ এর দশকের পাল্টা  সংস্কৃতি ও পরবর্তী কালের সাংস্কৃতিক প্রবণতাগুলির সাথে মিশে পড়ছিলো এবং যার থেকে ১৯৭০ এর দশকে নিউ এজ ফেনোমেনন এর আত্ম প্রকাশ ঘটে।

  

‌যদিও এই সব আন্দোলন গুলো আঠারো দশকের শেষদিকে বিকশিত পশ্চিমা গূঢ়বাদের বিকাশের বিধিতে শ্রেণিবদ্ধ করা যেতে পারে এবং এই ধারণাটিকে মূলত একাডেমিক গবেষণার বিষয় হিসেবে অবহেলা করা হয়েছিলো।  একাডেমিক বিষয় হিসেবে পাশ্চাত্য গূঢ়বাদের উত্থান হয়েছিলো বিশ শতকের শেষ ভাগে  ফ্রান্সিস ইয়েটস এবং এন্টোইন ফাইভ্রের হাত ধরে। গূঢ়বাদী ধারণাগুলি  ইতিমধ্যে শিল্প, সাহিত্য ,  চলচ্চিত্র এবং সংগীতে উপস্থাপিত হয়ে পপকালচারে প্রভাব ফেলছে।
**জেইল্যান্ড সেতু** ( ওলন্দাজ: *Zeelandbrug* ) নেদারল্যান্ডসের দীর্ঘতম সেতু। সেতুত ইস্টার্ন সাহেল্ডটাকে অতিক্রম করেছে। এটা জেইল্যান্ড প্রদেশের দ্বীপপুঞ্জের অন্তর্গত স্চুয়ান-দুইভাল্যান্ড এবং নূরড-বেভেল্যান্ডকে সংযুক্ত করে। জেইল্যান্ড সেতু ১৯৬৩ এবং ১৯৬৫ সালের মধ্যে নির্মিত হয়েছিল। সমাপ্তির সময় এটি ইউরোপের দীর্ঘতম সেতু ছিল। এর মোট দৈর্ঘ্য ৫,০২২ মিটার, এবং এতে ৯৫ মিটারের ৪৮ টি স্প্যান, ৭২.৫ মিটারের ২ টি স্প্যান এবং ৪০ মিটার প্রশস্ত একটি চলমান সেতু রয়েছে। জেইল্যান্ড প্রদেশ সেতু নির্মাণের জন্য ঋণ গ্রহণ করেছিল। প্রথম ২৪ বছর ধরে টোল গ্রহণ করে ঋণ পরিশোধ করা হয়েছিল।

গ্যালারি
--------

* পাশের দৃশ্যপাশের দৃশ্য
* জেইল্যান্ড সেতু (বাস্কুলে সেতুর অংশ)জেইল্যান্ড সেতু (বাস্কুলে সেতুর অংশ)
* পাশের দৃশ্যপাশের দৃশ্য

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১১ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৯।

বহিঃসংযোগ
---------

* Zeelandbrug ইউটিউব

| রেকর্ডস |
| --- |
| পূর্বসূরী   দ্বারা  ? | **ইউরোপ এর দীর্ঘতম সেতু** ১৯৬৫ - ১৯৭২ | অনুসৃত   দ্বারা ওল্যান্ড সেতু |
**পাসিংপাড়া** বাংলাদেশের বান্দরবান জেলায় অবস্থিত একটি গ্রাম। এটি বাংলাদেশের সব থেকে উঁচু গ্রাম। পাসিংপাড়ার উচ্চতা সমুদ্রপৃষ্ঠ থেকে দুই হাজার সাতশ’ ফুট।

বর্ণনা
------

পাড়ার বাসিন্দারা মূলত মুরং সম্প্রদায়ের। প্রচলিত মতে পাড়া প্রধান বা কারবারি পাসিং ম্রো- এর নামে এর নামকরণ করা হয়েছে ‘পাসিংপাড়া’। ৫০/৬০ টি মুরং পরিবার বাস করে পাসিংপাড়ায়। স্থানীয় বাসিন্দাদের মূল জীবিকা জুমচাষ। গ্রামের ঘরগুলোর বেড়া বাঁশের এবং টিনের চাল। পাসিংপাড়া গ্রামের অনন্য বৈশিষ্ট্য হচ্ছে গ্রামের মধ্য দিয়ে মেঘ ভেসে যায়।

কীভাবে যাবেন
------------

বান্দরবান শহর থেকে থেকে যেতে হবে রুমা বাসস্ট্যান্ড। সেখান থেকে রুমা বাজারের উদ্দেশে দু-তিনটি পরিবহনের বাস নির্দিষ্ট সময়ে ছেড়ে যায়। রুমা ১ নং সদরঘাটে বাস থেকে নেমে সোজা হাঁটলে পড়বে বড়শিপাড়া। সেখান থেকে চান্দের গাড়িতে ১১ মাইল নামক স্থানে পৌছে তিন ঘণ্টার ট্রেকিংয়ে পৌঁছানো যাবে বগালেক। এপথেই শীর্ষ চূড়া কেওক্রাডং পৌঁছানোর পর একই রাস্তা ধরে সেনাবাহিনীর হেলিপ্যাড অতিক্রম করে দেশের সবচেয়ে উঁচু গ্রাম পাসিংপাড়ায় পৌছানো যাবে।

তথ্যসূত্র
---------

1. ↑  "মেঘের দেশে পাহাড়ি ঝরনা"। সংগ্রহের তারিখ ২৭ আগস্ট ২০১৭। [*স্থায়ীভাবে অকার্যকর সংযোগ*]
2. ↑  "দেশের সবচেয়ে উঁচু গ্রাম 'পাসিংপাড়া'"। সংগ্রহের তারিখ ২৭ আগস্ট ২০১৭। [*স্থায়ীভাবে অকার্যকর সংযোগ*]
**জোনাকী জাতীয় বিদ্যালয়, শিমুলচালা** (ইংরাজীঃ Jonaky Jatiya Bidyalaya, Shimulchala) আসাম জাতীয় বিদ্যালয় শিক্ষা সংসদের নীতি এবং আদর্শর ভিত্তিতে প্রতিষ্ঠিত একটি ব্যক্তিগত মালিকানার বিদ্যালয়। ধুবুরী জেলার দক্ষিণ শালমারা শিক্ষা মালিকানার অন্তর্গত একটি উচ্চ শিক্ষা প্রতিষ্ঠান। ব্রহ্মপুত্র নদীর দক্ষিণ পারের বর কলীয়া নস্করা নামের গাঁওয়ের শিমূলচালা গাঁওতে অবস্থিত এই বিদ্যালয়টি। ২০১৩ সালের জানুয়ারি মাসে এই স্কুলটি স্থাপন করা হয়। স্কুলটি প্রতিষ্ঠা করেছিল **Jonaky Dev. Socio (N.G.O)**। সেই বেসরকারী সংগঠনটিতে সেই সময়ে সদস্য ছিল ৫ জন। যদিও আজকাল তার তিনজন আছে। কিন্তু স্কুল পরিচালনা চালিয়ে যাচ্ছে। এই স্কুলে পড়তে আসা ছাত্র-ছাত্রীদের স্কুলের সম্পূর্ণ বেতন দিতে হয়। যেমনঃ মাসিক বেতন, পরীক্ষা বেতন, ভর্তি বেতন এবং বিবিধ। বিদ্যালয়টিতে শুরু থেকে আজ পর্যন্ত ছাত্রের সংখ্যা দিনে-দিনে বেড়ে চলেছে বলে বিদ্যালয় কর্তৃপক্ষ থেকে জানা গিয়েছে, এবং তারা আশাবাদী যে পরবর্তীতে গিয়ে আরো বেশি ছাত্র-ছাত্রী পড়াতে পারবেন বলে। বিদ্যালয়টি স্থাপন হওয়া থেকে আজ পর্যন্ত প্রধান শিক্ষকের দায়িত্ব পালন করে যাচ্ছেন "‘*হাতেম আলী সেখ*"’ সাহেব। যদিও এর মধ্যের তিন বছর ওই দুজন শিক্ষকও প্রধান শিক্ষকের দায়িত্ব পালন করেছিলেন।

বিদ্যালয়ের ঠিকানা
------------------

গাওঁ - শিমুলচালা, 
পোঅঃ বরকলীয়া শেরশো, 
থানাঃ ফকিরগঞ্জ, 
জেলা ধুবুরী (আসাম) 
পিন নং ৭৮৩৩৩০

বিদ্যালয়ে পড়ানো পাঠক্রম
-------------------------

১. অসমীয়া, ইংরেজি, সাধারণ গণিত, সাধারণ বিজ্ঞান, উচ্চতর গণিত, সমাজ বিজ্ঞান (ইতিহাস, অর্থনীতি, ভূগোল) আরবী, হিন্দী, পরিবেশ, সাধারণ জ্ঞান, অসমীয়া দ্রুত পাঠ (বুঢ়ী আইর সাধু, শংকর দেব, বুঢ়া আরু শিয়াল, ঘরুয়া কাম করা মেকুরী ইত্যাদি) ছবি আঁকা, হাতের লেখা (অসমীয়া, আরবী, ইংরাজী ইত্যাদি)

পাঠদান দেয়া শ্রেণীসমূহ
-----------------------

প্রথম অবস্থায় অংকুরণ থেকে তৃতীয় শ্রেণী পর্যন্ত ছিল। যদিও আজকাল অংকুরণ থেকে দশম শ্রেণী পর্যন্ত পাঠদান দেয়া হয়। ২০২১ সালে প্রথমবার হাইস্কুল শিক্ষান্ত পরীক্ষা (মাধ্যমিকে) অবতীর্ণ হবে ছাত্র-ছাত্রীরা।

শিক্ষক-শিক্ষিকা
---------------

যেহেতু এটি একটি বেসরকারী বা ব্যক্তিগত মালিকানার বিদ্যালয় সেইজন্য এর শিক্ষক তথা শিক্ষয়িত্রীসকল সময়ে বদলি হয়ে থাকে।

আরও দেখুন
---------

ফেসবুক

তথ্যসূত্র
---------

1. ↑  School and College Listing In Jonaky Jatiya Bidyalaya
2. ↑  Hatem Ali Sheikh
3. ↑  Address on Google Map
অটোমান তুর্কি উপাদানগুলির সাথে গির্জার অভ্যন্তর
**ধন্য ভার্জিন মেরি ডাউনটাউন ক্যান্ডলমেস গীর্জা** (হাঙ্গেরীয়: Belvárosi Gyertyaszentelő Boldogasszony-templom; পূর্বে **পাশা কাশিম মসজিদ** (হাঙ্গেরীয়: Gázi Kászim pasa dzsámija, তুর্কি: *Gazi Kasım Paşa Camii* নামে পরিচিত) হাঙ্গেরির প্যাকসে অবস্থিত একটি রোমান ক্যাথলিক গীর্জা। এটি অটোমান বিজয়ের কারণে ১৬–১৭ শতকে মসজিদ ছিল। এটি শহরের অন্যতম প্রতীক যা মূল বর্গক্ষেত্রে ( জাজেনচই স্কোয়ার ) শহরে অবস্থিত। বর্তমান বিল্ডিং, দৈর্ঘ্য ও প্রস্থে একশো ধাপ বিশিষ্ট। বিজেতা পাশা কাসিম ভিক্টোরিয়াস ১৫৪৩ থেকে ১৫৪৬ সালের মধ্যে এটা নির্মাণ করেছিলেন। হাবসবার্গে - হাঙ্গেরীয় সেনারা শহরটি পুনরায় দখল করার পরে ১৭০২ সালে মসজিদটি একটি গির্জায় রূপান্তরিত করা হয়ে। মিনারটি ১৭৬৬ সালে জেসুইটস দ্বারা ধ্বংস করা হয়েছিল। হাঙ্গেরিতে বাকি বৃহত্তম অটোমান স্থাপনাসমূহের মধ্যে এই স্থাপনাটি এখনও তুরস্কের অনেক স্থাপত্য বৈশিষ্ট্য ধরে রেখেছে।

ইতিহাস
------

১৮৮০ এর দশকে জাজেচেনি স্কোয়ার
প্যাক্সের জাজেচেনি চত্বরের সর্বোচ্চ পয়েন্টে দাঁড়িয়ে থাকা পাশা কাসিম মসজিদ হাঙ্গেরির তুর্কি স্থাপত্যের সর্বশ্রেষ্ঠ উদাহরণ। এটি সম্ভবত ১৬শ শতাব্দীর দ্বিতীয়ার্ধে নির্মিত হয়েছিল, ১৫৪৩ সালে অটোমানরা প্যাকস দখলের কয়েক বছর পরে। মসজিদটি সেন্ট বার্থোলোমিউ গির্জার পাথর থেকে তৈরি করা হয়েছে (যা দ্বাদশ শতাব্দীতে একই জায়গায় নির্মিত হয়েছিল এবং অটোমানরা ধ্বংস করেছিল; আন্ডার ক্রফ্টের কিছু অংশ এখনও ঘুরে দেখা যায়)। ১৬৬০ এর দশকে, বিখ্যাত তুর্কি ভ্রমণকারী এভলিয়া ইলেবী তার দৃষ্টিভঙ্গির অপ্রতিরোধ্য মহিমা সম্পর্কে লিখেছিলেন।

আঠারো থেকে বিশ শতকের মধ্যে এই ভবনে বেশ কিছু পরিবর্তন আনা হয়েছিল: এর মিনারটি বড় করার পরে নামানো হয়েছিল; কেবলমাত্র বাল্ক (অষ্টভুজ ড্রাম, একটি গম্বুজ দ্বারা আবৃত, ঐতিহ্যবাহী অর্থোডক্স ক্যাথেড্রাল পরে নকশাকৃত ) মূল কাঠামোর অবশেষ ছিল। খিলান জানালাগুলি দক্ষিণ-পূর্ব, দক্ষিণ-পশ্চিম এবং ভবনের উত্তর-পূর্ব দিকে দুটি সারিতে স্থাপন করা হয়েছে; ৩–৩ এবং ৪-৪ সংখ্যায়। ভিতরে, *কুরআনের* কিছু অটোমান সজ্জা এবং শিলালিপি বাকী প্লাস্টার অংশগুলিতে স্পষ্টভাবে দৃশ্যমান। তুর্কি মিম্বার এবং মহিলাদের অবস্থানের বারান্দা ধ্বংস করা হয়েছে এবং *মিহরাব* আসল নয়। পূর্বে ওজু করার জন্যে পানির যে উৎস ব্যবহার করা হতো সেটাই এখন পবিত্র জল হিসেবে ব্যবহার করা হয়।। বিল্ডিংটি এখন রোমান ক্যাথলিক চার্চ হিসাবে কাজ করে।

আরও দেখুন
---------

* অটোমান স্থাপত্য

তথ্যসূত্র
---------

1. ↑  Pécs Lexikon, Ferenc Romváry, Pécs, 2010, pp. 98, আইএসবিএন ৯৭৮-৯৬৩-০৬-৭৯১৯-০

### উৎস

* Rados Jenő: Magyar építészettörténet (p. 161–168) – 1961. Bp. Műszaki K. – ETO 72 (439) 091 (হাঙ্গেরীয় ভাষায়)
* Szerk. Fülep L.: A magyarországi művészet története (p. 371–372) – Bp.1961. Képzőmúv. Alap K. – Kossuth Ny. 61.3465. (হাঙ্গেরীয় ভাষায়)
* Goldziher Ignác: Az iszlám kultúrája – Gondolat K. Bp. 1981. – আইএসবিএন ৯৬৩-২৮০-৬০৭-৭ (হাঙ্গেরীয় ভাষায়)
* H. Stierlin: Iszlám művészet és építészet – Bp. Alexandra K. – আইএসবিএন ৯৬৩-৩৬৮-১২৭-৮ (হাঙ্গেরীয় ভাষায়)
* H. Stierlin. Türkei – Architektur von Seldschuken bis Osmanen – Taschen Weltarchitektur – আইএসবিএন ৩-৮২২৮-৭৮৫৭-X (German)

বহিঃসংযোগ
---------

* তেরিয়াবাস এশিয়া-অভিধান
* মসজিদ এবং শহর এর এরিয়াল ফটো।

 উইকিমিডিয়া কমন্সে Mosque of pasha Qasim সম্পর্কিত মিডিয়া দেখুন।
**ফ্যানি জিন টুরিং** (১৮৬৪ - ফেব্রুয়ারি ১, ১৯৩৪), লেডি ট্রাস্টম ইভ, ছিলেন একজন ব্রিটিশ রাজনীতিবিদ।
টুরিং সম্ভবত নোটিংহামশায়ারের এডুইনস্টোয়ে জন্মগ্রহণ করেন, যেখানে তার বাবা স্থানীয় বাসিন্দা ছিলেন । ১৮৯৩ সালে তিনি হার্বার্ট ট্রাস্টাম ইভকে বিয়ে করেন এবং তারা লন্ডনে বসতি স্থাপন করেন। সেখানে, তিনি কনজারভেটিভ পার্টিতে সক্রিয় হন।

প্রথম বিশ্বযুদ্ধের সময়, টুরিং লন্ডন ও মিডলসেক্স মহিলা ল্যান্ড আর্মির সভাপতির দায়িত্ব পালন করেন এবং ১৯১৮ সাল থেকে এক বছরের জন্য মহিলা কৃষি ফেডারেশনের সভাপতির দায়িত্ব পালন করেন। ১৯১৭ থেকে ১৯২৮ সাল পর্যন্ত তিনি কনজারভেটিভ উইমেন রিফর্ম অ্যাসোসিয়েশনের সভাপতির দায়িত্ব পালন করেন এবং কনজারভেটিভ পার্টির সামাজিক সংস্কারের প্রচারণা করেন।

লন্ডন কাউন্টি কাউন্সিল নির্বাচনে ১৯১৯ সালে টুরিং উত্তর হ্যাকনির প্রতিনিধিত্ব করার জন্য নির্বাচিত হন; ১৯২২ সালে তিনি পুনরায় নির্বাচিত হন, তারপর ১৯২৫ সালে কেনসিংটন সাউথে স্থানান্তরিত হন এবং ১৯৩১ সাল পর্যন্ত সে আসনটি তিনি দখলে রাখেন। ১৯২১ সাল থেকে ১৯৩১ সাল পর্যন্ত তিনি ন্যাশনাল কাউন্সিল অব উইমেন অব গ্রেট ব্রিটেন (এনসিডব্লিউ) এর কোষাধ্যক্ষ হিসেবে দায়িত্ব পালন করেন, এবং ১৯৩৩ সালে তার চেয়ারম্যান হিসেবে দায়িত্ব পালন করেন।

টুরিং ইংল্যান্ডের চার্চেও সক্রিয় ছিলেন, ১৯২৫ থেকে ১৯৩০ সাল পর্যন্ত চার্চ অ্যাসেম্বলিতে দায়িত্ব পালন করেন।

টুরিংয়ের ছেলে, ম্যালকম ট্রাস্টস্ট ইভ, একজন সুপরিচিত ব্যারিস্টার ছিলেন।

তথ্যসূত্র
---------
**হাইতিতে নারীবাদ** হল নারীদের অর্থনৈতিক, রাজনৈতিক, সাংস্কৃতিক ও সামাজিক ক্ষেত্রে পুরুষের পাশাপাশি পরিবারেও সমান সাংবিধানিক অধিকার রয়েছে। 

তবে, হাইতির বাস্তবতা আইন থেকে অনেক দূরে: "হাইতির রাজনৈতিক, অর্থনৈতিক ও সামাজিক বৈশিষ্ট্যগুলি বেশিরভাগ হাইতিয়ানদের নেতিবাচকভাবে প্রভাবিত করে, কিন্তু হাইতিয়ান মহিলারা তাদের মৌলিক অধিকারের সম্পূর্ণ উপভোগের ক্ষেত্রে অতিরিক্ত বাধা অনুভব করে যে তারা নিকৃষ্ট সামাজিক বিশ্বাসের কারণে পুরুষদের প্রতি ও তাদের লিঙ্গের উপর ভিত্তি করে তাদের বিরুদ্ধে বৈষম্য ও সহিংসতার একটি ঐতিহাসিক নমুনা। নারীর প্রতি বৈষম্য হাইতিয়ান সমাজ ও সংস্কৃতির একটি কাঠামোগত বৈশিষ্ট্য যা এর ইতিহাস জুড়ে শান্তি ও অশান্তি উভয় সময়েই টিকে আছে।"

নারী ও সমাজ
-----------

কিছু হাইতিয়ান পণ্ডিত যুক্তি দেন যে হাইতিয়ান কৃষক নারীরা প্রায়শই পশ্চিমা সমাজের নারীদের তুলনায় বা এমনকি আরও পশ্চিমা অভিজাত হাইতিয়ান নারীদের তুলনায় সামাজিকভাবে কম সীমাবদ্ধ। তারা এই সত্যটিকে আফ্রিকান মাতৃতান্ত্রিক ব্যবস্থা এবং হাইতিয়ান ভোডু ধর্মের প্রভাবকে দায়ী করে যা বিশুদ্ধভাবে জুডিও-খ্রিস্টান ব্যবস্থার বিপরীতে সমাজের কেন্দ্রে নারীদের স্থান দেয়। হাইতিয়ান ভোডুতে নারী পুরোহিতরা (মেম্বোস নামে পরিচিত) পুরুষ যাজক বা হাউঙ্গানের সমান ভূমিকা পালন করে।

হাইতিয়ান ভোডোর অন্তর্নিহিত লিঙ্গ সমতা সমাজের সকল ক্ষেত্রে নারীদের অন্তর্ভুক্তিতে অনুবাদ করে। কৃষক নারী বিশেষ করে, ভোডোর সান্নিধ্যের কারণে ঐতিহ্যগতভাবে হাইতিয়ান জীবনে একটি গুরুত্বপূর্ণ ভূমিকা পালন করেছে। তাদের লাতিন-আমেরিকান সমকক্ষদের তুলনায় কৃষি, বাণিজ্য ও শিল্পে হাইতিয়ান নারীদের অংশগ্রহণ বেশি।

তথ্যসূত্র
---------

1. ↑  Constitution of the Republic of Haiti  ওয়েব্যাক মেশিনে আর্কাইভকৃত ১৯ ফেব্রুয়ারি ২০০৯ তারিখে, Title III: 
"Art. 17: All Haitians, regardless of sex or marital status, who have attained twenty-one years of age may exercise their political and civil rights if they meet the other conditions prescribed by the Constitution and by the law.
2. ↑  Report of the Inter-American Commission on Human Rights on "The Right of Women in Haiti to be Free from Violence and Discrimination."
3. 1 2  Bellegarde-Smith, Patrick (২০০৪)। *Haiti: The Breached Citadel* (2nd সংস্করণ)। Canadian Scholars Press। পৃষ্ঠা 38। আইএসবিএন 1-55130-268-3।
4. ↑  Bellegarde-Smith, Patrick (২০০৪)। *Haiti: The Breached Citadel* (2nd সংস্করণ)। Canadian Scholars Press। পৃষ্ঠা 37। আইএসবিএন 1-55130-268-3।
5. ↑  Bellegarde-Smith, Patrick (২০০৪)। *Haiti: The Breached Citadel* (2nd সংস্করণ)। Canadian Scholars Press। পৃষ্ঠা 41। আইএসবিএন 1-55130-268-3।
6. 1 2  Bellegarde-Smith, Patrick (২০০৪)। *Haiti: The Breached Citadel* (2nd সংস্করণ)। Canadian Scholars Press। পৃষ্ঠা 40। আইএসবিএন 1-55130-268-3।
হিন্দু সংস্কার আন্দোলনের অধিকাংশেরই সূত্রপাত হয় ঊনবিংশ শতাব্দীর শেষভাগে। এই সকল আন্দোলনে প্রাচীন উপনিষদ ও বেদান্ত শাস্ত্রের এক নূতনতর ব্যাখ্যা প্রদত্ত হয় এবং মনোযোগ দেওয়া হয় সমাজ সংস্কারের ক্ষেত্রে।  এই সকল আন্দোলনের অন্যতম বৈশিষ্ট্য ছিল ভারতের তদনীন্তন ব্রিটিশ উপনিবেশবাদীদের পাশ্চাত্য শ্রেষ্ঠত্ব ও শ্বেতাঙ্গ প্রাধান্যের ধারণাকে খর্ব করা। এবং এই চেতনা থেকেই একটি দেশাত্মবোধক চেতনার সৃষ্টি হয়; যা থেকে জন্ম নয় স্বাধীনতা সংগ্রামের একটি অন্যতম গুরুত্বপূর্ণ সাংস্কৃতিক আদর্শের।

ইতিহাস
------

মূল নিবন্ধ: হিন্দুধর্মের ইতিহাস

সামাজিক সংস্কার আন্দোলন
-----------------------

### বিশ্ব হিন্দু পরিষদ (বিহিপ)

ধর্মীয় সংস্কার আন্দোলন
-----------------------

### ব্রাহ্ম সমাজ

রাজা রামমোহন রায় প্রাচীন ঔপনিষদিক গ্রন্থগুলি থেকে একটি আধুনিক যুক্তিবাদী ভারতের চিত্রকল্প কল্পনা করেন।
ব্রাহ্মসমাজ ছিল ব্রিটিশ ভারতের প্রথম যুগের হিন্দু সংস্কার আন্দোলনগুলির অন্যতম। বাঙালি সমাজ সংস্কারক রাজা রামমোহন রায় এই আন্দোলনের সূচনা করেন। রামমোহন রায় প্রাচীন ঔপনিষদিক গ্রন্থগুলি থেকে একটি যুক্তিবাদী 'আধুনিক' ভারতের রূপকল্প অঙ্কণ করেছিলেন। তিনি সনাতন হিন্দুধর্মের পৌত্তলিকতা ও আনুষ্ঠানিকতার তীব্র বিরোধিতা করে একটি একেশ্বরবাদী ধর্মমত প্রচার করেন। তবে তিনি মূলত জোর দেন সমাজ সংস্কারের উপর। তিনি জাতিভেদ প্রথার বিপক্ষে ও নারীর সমানাধিকারের সপক্ষে লড়াই করেন। তবে ব্রাহ্মরা ব্রিটিশ সরকার ও উচ্চশিক্ষিত হিন্দু সমাজের দাক্ষিণ্য লাভে সমর্থ হলেও, তাঁদের বৈদান্তিক মতবাদ ও একেশ্বরবাদী দৃষ্টিভঙ্গি সাধারণ জনমানসে আলোড়ন সৃষ্টি করতে ব্যর্থ হয়। তবে প্রাচীন ভারতীয় ধর্মগ্রন্থগুলি সম্পর্কে যুক্তিবাদী ব্যাখ্যাপ্রদান ও হিন্দু আধ্যাত্মিকতার শৃঙ্খলায়ণে তাঁদের অবদান ছিল অনস্বীকার্য।

### আর্য সমাজ

আর্যসমাজের প্রতিষ্ঠাতা দয়ানন্দ সরস্বতী
আর্য সমাজ ঊনবিংশ শতাব্দীর শেষভাগের অন্যতম প্রধান হিন্দু সংস্কার আন্দোলনের নাম। আর্যসমাজের প্রতিষ্ঠাতা মহর্ষি দয়ানন্দ সরস্বতী পৌত্তলিকতা, বর্ণভেদ প্রথা, অস্পৃশ্যতা ও বাল্যবিবাহের বিরোধিতা করেন এবং নারীর সমমর্যাদার সপক্ষে মত প্রকাশ করেন। তিনি যতটা ইসলাম ও খ্রিষ্টধর্মের বিরোধী ছিলেন, ততটাই বিরোধী ছিলেন ব্রাহ্মণবাদের। তিনি মনে করতেন, বৈদিক জ্ঞানের অপব্যাখ্যার ক্ষেত্রে প্রধানত ব্রাহ্মণ্যবাদই দায়ী। আর্য সমাজ একটি সামাজিক আন্দোলন হলেও রামপ্রসাদ বিসমিল , শ্যামজি কৃষ্ণবর্মা, ভাই পরমানন্দ, লালা লাজপত রায় প্রমুখ ভারতের স্বাধীনতা আন্দোলনের অনেক বিপ্লবী ও রাজনৈতিক নেতা এই মতবাদের প্রতি আকৃষ্ট হন।

### স্বামী বিবেকানন্দ

 বিশ্বধর্মমহাসভার মঞ্চে স্বামী বিবেকানন্দ

আরো দেখুন
---------

তথ্যসূত্র
---------

1. 1 2  Chetan Bhatt (2001)
2. 1 2  Peter van der Veer, Hartmut Lehmann, Nation and religion: perspectives on Europe and Asia, Princeton University Press, 1999
3. ↑  Thomas R. Metcalf, A Concise History of India, Cambridge University Press, 2002
4. ↑  Bhagat Singh, Why I am an atheist, Selected Writings of Shaheed Bhagat Singh by Bhagat Singh, Shiv Verma, National Book Centre, 1986
5. ↑  Michael Francis O'Dwyer, India as I knew it, 1885-1925, Published by Constable, 1926

বহিঃসংযোগ
---------
**সেগ্রাতের মসজিদ** (ইতালীয়: *Moschea di Segrate* *মস্কেয়া দি সেগ্রাতে*) **মসজিদ আল রহমান** নামেও পরিচিত। রোম মসজিদের পর ইতালিতে সর্বাধিক গুরুত্বপূর্ণ মসজিদ হিসেবে এই সেগ্রাতের মসজিদটি মুসলিম সম্প্রদায়ের নিকট সম্মানিত হয়ে আসছে। ১৩০০ সালে ইতালিতে লুচেরা সব মসজিদ ধ্বংস করার পর আর কোন গম্বুজ ও মিনারসহ মসজিদ ছিলো না। সে হিসেবে আধুনিক ইতালিতে সেগ্রাতের মসজিদ হলো প্রথম গম্বুজ ও মিনারওয়ালা মসজিদ।

অবস্থান
-------

সেগ্রাতের মসজিদটি ইতালির সেগ্রাতে অবস্থিত, যা *মিলানো দুয়ে* শহরতলীর সীমানার খুব কাছে।

ইতিহাস
------

১৯৮৮ সালে ২৮শে মে তারিখে এই মসজিদ উদ্ভোধন করা হয়। মসজিদটি সাংস্কৃতিক সংগঠন "মুসলিম সেন্টার ফর মিলান এবং লমবার্ডি"-এর ওপর নির্ভরশীল। এই তথ্য ইতালির সবচেয়ে গুরুত্বপূর্ণ মুসলিম ম্যাগাজিন *Il messaggero dell'Islam* ("ইসলামের বার্তাবাহক") প্রথম প্রকাশ করে। ধর্মীয় এবং সামাজিক দৃষ্টিতে মসজিদটি মুসলিম সম্প্রদায়ের অনেক প্রভাব বিস্তার করে আছে।

গঠনশৈলী
-------

সেগ্রাতের মসজিদটির বিশেষত্ব হলো এর মিনার ও গম্বুজ। সাধারণত ইতালির মসজিদে মিনার ও গম্বুজ কম থাকে। মিনারটি চারটি স্তম্ভের উপর অবস্থিত। আধুনিক স্থাপত্যরীতিতে এই মসজিদের অবকাঠামো নির্মাণ করা হয়েছে।

কার্যক্রম
---------

ইতালির মুসলিমদের কাছে এই মসজিদ অত্যন্ত গুরুত্বপূর্ণ। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।

আরো দেখুন
---------

* ইতালির মসজিদ
* ফ্রান্সের মসজিদ‎
* অস্ট্রিয়ার মসজিদ‎

তথ্যসূত্র
---------

1. 1 2  "Mosque of Segrate, Segrate | CitySeeker" (ইংরেজি ভাষায়)। সংগ্রহের তারিখ ২০১৮-০২-০২।
**কর্নেলিয়া জোন্স** (১০ সেপ্টেম্বর ১৯০৭- ২৩ ডিসেম্বর ১৯৭৯) ছিলেন সাবা এর একজন ডাচ নারী যিনি সরকারী গেষ্টহাউস পরিচালনা করতেন এবং আইল্যান্ড কাউন্সিল এর প্রথম নারী পরিবেশক। তিনি উইন্ডওয়ার্ড আইল্যান্ড এর প্রথম নারী কর্মকর্তা ছিলেন। সাবায় তার কার্যক্রম এর জন্য রানী জুলিয়ানা অব নেদারল্যান্ড এর কাছ থেকে সম্মানিত হন।

প্রাথমিক জীবন
-------------

কর্নেলিয়া রোসিনা জোন্স ওরফে কাটচি ১০ সেপ্টেম্বর ১৯০৭ সালে সাবা দ্বীপের সেন্ট জনস এ জন্মগ্রহণ করেন। তার বাবা ছিলেন ছিলেন একজন কৃষ্ঝাঙ্গ নাবিক এবং মা ছিলেন একজন স্বেতাঙ্গ দ্বীপবাসিনিী। তার দুই বড় ভাই এবং একটি ছোট ভাই আছে।

কর্মজীবন
--------

জোন্স সরকারী গেষ্টহাউজ পরিচালনা করতেন যা ভ্রমনকারীদের জন্য প্রসিদ্ধ জায়গা হিসেবে পরিচিত ছিলো। জোন্স সম্পূর্ণ সম্পত্তির দেখাশোনা করতেন যার মধ্যে ছিলো একটি আঞ্চলিক সরকার নির্মিত দ্বিতল ভবন, পার্লার, গ্রন্থাগার, ডাইনিং রুম এবং রান্নাঘর। তিনি তার কার্যক্রম এর জন্য উচ্চ পদস্থ কর্মকর্তাদের কাছে আলোচিত হতে থাকেন।

১৯৫১ সালে জোন্স রাজনীতিতে নাম লেখান। তিনি উরসুলা ড্রাংকলিন হিউজেস এবং মিলিসেন্ট এল. উইলসন কে নিয়ে আঞ্চলিক কাউন্সিল নির্বাচনে যান। তিনজন নারী প্রার্থীর মধ্যে তারা কেবল মাত্র ৩ টি ভোট পান। ১৯৫৩ সালে যখন কেনিথ পিটার্সন অবসরে যান তখন তার বদলে জোন্স নিযুক্ত হন এবং ১৯৫৪ সালে এই অ্রঞ্চলের দায়ীত্ব পালন করেন।

তিনি পুনরায় ১৯৫৩ সালের মেয়াদের জন্য নির্বাচনে লড়েন, যদিও তিনি নির্বাচনে জিততে পারেন নি তবুও তাকে সম্মানের সহিত এই পদে নির্বাচিত করা হয়। ১৯৫৫ সালে ডেভেলপার রা সরকারী গেষ্টহাউস কে উচ্চ মানের হোটেল এ রুপান্তর এর প্রস্তাব দিলে কাউন্সিল দ্বারা তা প্রত্যাখান করা হয়, কারণ জোন্স এর বহাল থাকার ব্যাপারে ডেভেলপার রা কোন নিশ্চয়তা দিতে পারেন নি। অনেক বছর যাবৎ সরকারী গেষ্টগাউস দেখাশোনা করার পরে তিনি উইন্ডওয়ার্ডসাইড গেষ্টহাউস এর মালিক হন। সাবা দ্বীপে অনেকদিন সেবা দেওয়ার কারণে তিনি নেদারল্যান্ড এর রানী জুলিয়ানা দ্বারা সম্মানিত হন।

মৃত্যু এবং উত্তরাধিকার
----------------------

জোন্স ২৩ ডেসেম্বর ১৯৭৯ সালে মারা যান। তাকে পারিবারিক বাসভবন এর পাশে সমাহিত করা হয়।

তথ্যসূত্র
---------

1. ↑  Hornos, Axel; Hornos, Mary (২১ আগস্ট ১৯৬০)। "Visit to Saba: Guest Book Puts Spotlight on Miss Cornelia Jones"। Rochester, New York: *Democrat and Chronicle*। পৃষ্ঠা 86। সংগ্রহের তারিখ ৪ নভেম্বর ২০১৭ – Newspapers.com-এর মাধ্যমে।  উন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে
2. ↑  Johnson, Will (১৫ আগস্ট ২০০৯)। "Under the Sea Grape Tree: Miss Cornelia Jones First Woman Member of the Island Council" (পিডিএফ)। Philipsburg, St. Maarten: *The Daily Herald*। ৪ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ নভেম্বর ২০১৭।
3. ↑  Johnson, Will (২১ জুন ২০০৮)। "Under the Sea Grape Tree: The Women of Saba" (পিডিএফ)। Philipsburg, St. Maarten: *The Daily Herald*। ৪ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ নভেম্বর ২০১৭।
**ঝাং হেং** (Chinese: 張衡; জন্ম ৭৮ - মৃত্যু ১৩৯ খ্রিষ্টাব্দ), আগে রোমানীকরণ করে লেখা হতো চ্যাং হেং, ছিলেন হান সম্রাজ্যের সময়কালে ন্যানইয়াং অঞ্চলের হান-চাইনিজ জাতির একজন বহুবিদ্যাবিশারদ। লাউইয়াং এবং চ্যাংগান এর মূল প্রশাসনিক শহরে তিনি বিদ্যালাভ করেন এবং পরবর্তীতে একজন জোতির্বিজ্ঞানী, গণিতবিদ, বিজ্ঞানী, প্রকৌশলী, আবিষ্কারক, ভূ-গোলবিদ, মানচিত্রাঙ্কনবিদ, শিল্পী, কবি, রাজনীতিবিদ এবং সাহিত্য বিশারদ হিসেবে খ্যাতি অর্জন করেন।

ঝাং হেং তার চাকুরীজীবন শুরু করেন নানইয়াং-এ ছোটখাট একটি সরকারী পদে। পরবর্তীতে প্রধান জোতির্বিজ্ঞানী, প্রিফেক্ট অফ দি মেজরস ফর অফিসিয়াল ক্যারেজস্ এবং ইম্পেরিয়াল কোর্টের প্যালেস এটেনডেন্ট হিসেবে দায়িত্ব পালন করেন। ইতিহাস এবং দিনপঞ্জিকা বিষয়ক তার অনমনীয় মনোভাব তাকে বিতর্কিত ব্যক্তিত্বে পরিনত করে যার ফলে তিনি প্রধান ইতিহাসবিদ পদে উন্নীত হতে পারেননি। সম্রাট শুনের শাসনামলে (১২৪-১৪৪ খ্রিঃ) রাজদরবারের ইউনিকদের সাথে তার রাজনৈতিক প্রতিদ্বন্ধিতার ফলে তিনি সিদ্ধান্ত নেন রাজদরবার থেকে অবসর গ্রহণ করে হেবেই অঞ্চলে হেজিয়ান এর প্রশাসক হিসেবে দায়িত্ব পালনের। ১৩৮ খ্রিঃ রাজধানীতে আরেকবার কাজ করবার জন্য ডাক পাবার আগে তিনি অল্প কিছুদিনের জন্য নানইয়াং এ নিজ বাড়িতে বসবাস করেন। এক বছর পর ১৩৯ খ্রিষ্টাব্দে তিনি এখানেই মৃত্যুবরণ করেন।

ঝাং যন্ত্রবিজ্ঞান এবং গিয়ারের উপর তার গভীর জ্ঞান কাজে লাগিয়ে বেশ কিছু জিনিস আবিষ্কার করেন। তিনি মহাকাশ পর্যবেক্ষণে সহায়ক পৃথিবীর প্রথম জল-চালিত আর্মিলারি গোলক (একধরনের মহাকাশের মডেল যা জোতির্বিজ্ঞানের হিসাবে সহায়তা করে) আবিষ্কার করেন , আরেকটি ট্যাঙ্ক (জলাধার) লাগানোর মাধ্যমে ইনফ্লো ওয়াটার ক্লক (জল ঘড়ি) উন্নত করেন, এবং পৃথিবীর প্রথম সিসমোস্কোপ (ভূকম্পমাপক) আবিষ্কার করেন, যা ৫০০ কি.মি (৩০০ মাইল) দূরের ভূমিক্মম্পের দিক নির্দেশ করতে সক্ষম। তিনি পাই এর মান নির্ধারণে পূর্বে ব্যবহৃত চীনা পদ্ধতিকে আরও উন্নত করেন। তার সুবিশাল নক্ষত্র তালিকায় ২৫০০ নক্ষত্রের বর্ণনা লিপিবদ্ধ করার পাশাপাশি তিনি চাঁদ এবং সূর্যের সাথে এর সম্পর্কের ধরন নিয়ে তত্ত্ব প্রদান করেন, বিশেষ করে চাদের গোলক আকৃতি এবং সূর্যের আলোর প্রতিফলনের কারণে তার একপাশে আলো এবং অন্য পাশে অন্ধকার বৈশিষ্ট্য এবং চাঁদ ও সূর্য গ্রহণের বৈশিষ্ট্য নিয়ে তত্ত্ব প্রদান করেন। তার রচিত ফু এবং শি ধরনের কবিতা তার জীবনকালেই বেশ জনপ্রিয়তা অর্জন করে এবং পরবর্তী প্রজন্মের চীনা লেখকেরা তার সাহিত্য নিয়ে গবেষণা করেন। ঝাং তার জ্ঞান এবং সৃষ্টিশীলতার কারণে মরোনত্তর অনেক সম্মোনে ভূষিত হন, বর্তমানকালের অনেক গবেষক জোর্তিবিজ্ঞান সংক্রান্ত ঝাং-এর কাজ গ্রীকো-রোমান জোর্তিবিজ্ঞানী টলেমি’র (৮৬-১৬১ খ্রিঃ) কাজের সাথে তুলনীয় বলে মনে করেন।
২০১৯ পানামা রাষ্ট্রপতি নির্বাচনের মানচিত্র
১৮২১ সালে স্পেনের কাছ থেকে স্বাধীনতা লাভের সময় থেকেই **পানামাতে** গণতান্ত্রিক ঐতিহ্য বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।

পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।

১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।

| * দে
* স
পানামার বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |

| * দে
* স
উত্তর আমেরিকার রাজনীতি |
| --- |
| সার্বভৌম রাষ্ট্র | অ্যান্টিগুয়া এবং বার্বুডা  •  এল সালভাদোর  •  কানাডা  •  কিউবা  •  কোস্টা রিকা  •  গুয়াতেমালা  •  গ্রেনাডা  •  জ্যামাইকা  •  ডোমিনিকা  •  ডোমিনিকান প্রজাতন্ত্র  •  ত্রিনিদাদ ও টোবাগো  •  নিকারাগুয়া  •  পুয়ের্তো রিকো  •  পানামা  •  বার্বাডোস  •  বাহামা  •  বেলিজ  •  মেক্সিকো  •  মার্কিন যুক্তরাষ্ট্র  •  সেন্ট কিটস ও নেভিস  •  সেন্ট ভিনসেন্ট ও গ্রেনাডাইন দ্বীপপুঞ্জ  •  সেন্ট লুশা  •  হন্ডুরাস  •  হাইতি |
| অধীনস্থ এবং  অন্যান্য প্রশাসনিক অঞ্চল | কেইম্যান দ্বীপপুঞ্জ  •  মার্কিন সামোয়া  •  আঙ্গুইলা  •  আরুবা  •  বার্মুডা  •  ব্রিটিশ ভার্জিন দ্বীপপুঞ্জ  •  গ্রিনল্যান্ড  •  গুয়াদলুপ  •  মার্তিনিক  •  গুয়াম  •  মন্টসের‌্যাট  •  নাভাসা দ্বীপ  •  ওলন্দাজ অ্যান্টিল দ্বীপপুঞ্জ  •  উত্তর মারিয়ানা দ্বীপপুঞ্জ  •  পুয়ের্তো রিকো  •  সাঁ বার্তেলমি  •  সাঁ মারতাঁ  •  সাঁ পিয়ের ও মিকলো  •  টার্ক্‌স ও কেইকাস দ্বীপপুঞ্জ  •  মার্কিন যুক্তরাষ্ট্র ভার্জিন দ্বীপপুঞ্জ |
**থায়াম্বাকা** কেরালার একটি বিখ্যাত সমবেত বাদন। এটি চেন্দার উত্তেজনাপূর্ণ তালের অনন্য ঐকতান বৈশিষ্ট্যযুক্ত। এটি এক ধরনের চেন্দা প্রদর্শন, যেটি দক্ষিণ ভারতের কেরল রাজ্যে বিকশিত হয়েছে। পঞ্চবাদ্যের সমাহারের মতই থায়াম্বাকা প্রতিটি অর্থেই কেরালার সংগীত। পঞ্চবাদ্যের কেবল ইলাথালম থায়াম্বাকে ব্যবহৃত হয় এবং অনেক চেন্দা ব্যবহার করা হয়। থায়াম্বাকায় কেবল এক হাতে বাদ্য কাঠি থাকে, এটি চেন্দা ঐকতান থেকে আলাদা। অন্য হাতে কোনও কাঠি ব্যবহার না করে বাজানো হয়।
এখানে কেন্দ্রস্থিত প্রধান বাদক ছ'টি বা তারও বেশি চেন্দা এবং ইলাথালমে তাৎক্ষণিক ছন্দবদ্ধভাবে সুর তোলে।

অনুষ্ঠান সম্পাদন
----------------

চেন্দায় একটি থায়াম্বাকা প্রদর্শনের ক্ষত্রে প্রধান বাদকের সম্পূর্ণ মনোযোগ থাকে চেন্দার কাঠি-তালু পেষণীতে) উৎপাদিত ইন্তানতালে (ত্রিগুণ), তার সহযন্ত্রীরা ভালানতাল (খাদ) চেন্দা এবং ইলাথালামে (করতাল) তাল ধরে রাখে। সামন্তকালীন যুগে থায়াম্বাকা বিকাশ লাভ করেছিল বলে বিশ্বাস করা হয়। এটি গড়ে ৯০ মিনিটের মতো চলে। এটি ধীর লয়ে প্রথমে শুরু হয়, তারপর ধীরে ধীরে মাঝারি তালে এবং শেষ পর্যন্ত উচ্চ, উন্মত্ত গতিতে পৌঁছে শেষ হয়। এটিতে একটি কাঠামো বিন্যাস রয়েছে যার উপর ভিত্তি করে প্রদর্শনটি এগিয়ে যায়, তবে মুখ্য বাদকের স্বাধীনতা থাকে, তাৎক্ষণিকভাবে উদ্ভাবন করে ছন্দের ওপর দখল, সূক্ষ্ম কৌশল এবং মস্তিষ্কের প্রতিভা প্রদর্শন করার। আসলে, থায়াম্বাকা হল এমন একটি চেন্দা সঙ্গীতানুষ্ঠান যেখানে মূল বাদকের সর্বাধিক স্বাধীনতা থাকে।

পঞ্চবাদ্যম বা বেশিরভাগ চেন্দামেলার মতো থাইম্বাকা মূলত একটি মন্দির কেন্দ্রিক শিল্প, তবে এটি মন্দিরের বাইরেও করা হয় - যেমন যবনিকা এবং ঐকতানবাদকের বসার মধ্যের মঞ্চ (প্রোসেনিয়াম), উন্মুক্ত ক্ষেত্র বা সমারোহ মাঠ। একটি আধ্যাত্মিক মন্দির শিল্প হিসাবে, বেশিরভাগ বার্ষিক উৎসবে গর্ভগৃহের অভ্যন্তরে দীপারাধনার সূর্যাস্ত অনুষ্ঠানের পরেই থায়াম্বাকা পরিবেশিত হয়, যার পরে দেবতাকে নাডাপ্পুরায় (মন্দিরের সীমানার ভিতরে খোলা ঘর) আনা হয়। এ জাতীয় ক্ষেত্রেও লক্ষণীয় দক্ষতা প্রদর্শিত হয়, তবুও প্রদর্শনকে উপস্থিত দেবতা / দেবীর উপহার হিসাবেই বিবেচনা করা হয়। অন্য যে কোনও শিল্পের মতোই, থায়াম্বাকা বাদকের প্রতিটি বাদ্য রসপণ্ডিতেরা শোনেন এবং তাদের সমালোচনা করে বিচার করেন।

তথ্যসূত্র
---------

* Killius, Rolf. *Ritual Music and Hindu Rituals of Kerala*. New Delhi: BR Rhythms, 2006. আইএসবিএন ৮১-৮৮৮২৭-০৭-X (with author's permission).
* Paul, G. S. "Pulse of the chenda"  ওয়েব্যাক মেশিনে আর্কাইভকৃত ২৮ জুন ২০০৯ তারিখে. *The Hindu* Friday, 8 August 2008.

টীকা
----

1. ↑  "Thayambaka"। সংগ্রহের তারিখ ১৫ মার্চ ২০২১।
2. ↑  Simon Broughton, Mark Ellingham. *World Music*, vol. 2, p. 97 (contributor Rolf Killius). Rough Guides, 2000. আইএসবিএন ১-৮৫৮২৮-৬৩৬-০

বহিঃসংযোগ
---------


উইকিমিডিয়া কমন্সে **তায়ম্বক** সংক্রান্ত মিডিয়া রয়েছে।

* Melam Collections
* Thayambaka - Kallur Ramankutty
**মীনাক্ষী** (১৭০০-১৭৩৬) ছিলেন দক্ষিণ ভারতের তৎকালীন মাদুরাই অঞ্চল শাসনকারী নায়ক সাম্রাজ্যের রাণী। ১৭৩১ থেকে ১৭৩৬ সাল পর্যন্ত তিনি এই রাজ্য শাসন করেছিলেন  তার দত্তক পুত্রের বয়স ছিল কম এবং সে রাজ্যভার গ্রহনে অক্ষম ছিল। তাই রানি মীনাক্ষী তার দত্তক পুত্রের রাজপ্রতিনিধি হিসাবে শাসন করেছিলেন। 

তিনি ছিলেন মাদুরাই নায়ক বংশের আরেক জনপ্রিয় ও তেজস্বী রানি মঙ্গম্মলের নাতবউ। মীনাক্ষীর সাথে মাদুরাই নায়ক রাজ্যের রাজা বিজয়া রাঙ্গা চোক্কানাথ নায়ক -এর বিবাহ হয়েছিল। সম্পর্কে বিজয়া রাঙ্গা চোক্কানাথ নায়ক ছিলেন রানি মঙ্গম্মলের নাতি। দুর্ভাগ্যক্রমে ১৭৩১ সালে রাজা বিজয়া রাঙ্গা চোক্কানাথ -এর মৃত্যু হয়। সাম্রাজ্যকে কোনও উত্তরাধিকারী না দিয়েই তিনি মারা যান। রাজার অকাল মৃত্যু রাজ্যের ভবিষ্যৎ অনিশ্চিত করে তোলে। রানী মীনাক্ষী এই দুঃসময়ে শক্ত হাতে রাজ্যের ভার ও রাজকার্যের ভার নিজ হস্তে গ্রহন করেন। তিনি ভাঙ্গারু থিরুমলাইয়ের ছেলেকে দত্তক পুত্র হিসাবে গ্রহন করেন। রাজ্যকে শত্রুর হাত থেকে রক্ষা করতে ও রাজ্যের ভবিষ্যৎ সুনিশ্চিত করতে রানী মীনাক্ষী তার নাবালক দত্তক পুত্রকে নায়ক রাজবংশের ভাবী উত্তরাধিকারী হিসাবে ঘোষণা করেছিলেন। কিন্তু সেই নাবালক দত্তক পুত্র ছিল রাজ্য শাসনে অক্ষম ও অভিজ্ঞতাহীন। তাই দেশকে সুশাসনে বেধে রাখতে তিনি নিজেকে তার দত্তক পুত্রের প্রতিনিধি হিসাবে ঘোষণা করেছিলেন এবং তার হয়ে রাজ্য শাসন করতেন।

তিনি ছিলেন মাদুরাই নায়ক রাজবংশ ও সাম্রাজ্যের শেষ শাসক।

তথ্যসূত্র
---------

1. ↑  Madras District Gazetteers: Salem. Madras (India : State), B. S. Baliga, 1957
2. ↑  Caldwell, Robert (২০০৪)। *History of Tinnevelly*। পৃষ্ঠা 85। আইএসবিএন 9788120601611। সংগ্রহের তারিখ ২৯ এপ্রিল ২০১৮।
**ভারতেশ্বরী হোমস** টাঙ্গাইল জেলার মির্জাপুরে অবস্থিত বাংলাদেশের নামকরা একটি নারী শিক্ষাপ্রতিষ্ঠান। নারীর ভাগ্যোন্নয়নের লক্ষে প্রতিষ্ঠানটি ১৯৪০ সালে প্রতিষ্ঠা করেন টাঙ্গাইলের জমিদার *দানবীর* হিসেবে খ্যাত রণদা প্রসাদ সাহা। তিনি প্রতিষ্ঠানের নামকরণ করেন তার পিতামহী ভারতেশ্বরী দেবীর নামানুসারে। শৃঙ্খলা ও নিয়মানুবর্তিতার জন্য ভারতেশ্বরী হোমসের নাম দেশজুড়ে সুবিদিত। এ প্রতিষ্ঠানে রয়েছে ছাত্রীদের জন্য আবাসিক ব্যবস্থা। এতে ছাত্রীদের উচ্চমাধ্যমিক শ্রেণী পর্যন্ত পড়াশোনার ব্যবস্থা আছে। প্রতিদিন ছাত্রীরা রুটিন করে ভোর ৫টায় ঘুম থেকে উঠে দৈনিক কুচকাওয়াজের মাধ্যমে দিনের কার্যক্রম শুরু করে আর ঘুমাতে যায় রাত ১০টায়। হোমসের প্রায় সব কাজই ছাত্রীরা নিজেরাই করে। প্রতিটি কাজের জন্য প্রতিটি শ্রেণী থেকে ৩০ জনের একটি দল তৈরি করা হয়। বর্তমানে প্রতিষ্ঠানে ছাত্রীর সংখ্যা প্রায় এক হাজার ছাত্রী। এদের জন্য ৮ জন পুরুষসহ ৬৮ জন শিক্ষক।

পুরস্কার
--------

* শিক্ষাক্ষেত্রে অবদানের জন্য ২০২০ সালে স্বাধীনতা পুরস্কার লাভ করে।

তথ্যসূত্র
---------

1. 1 2  বিডিনিউজ২৪.কম-এ প্রকাশিত প্রতিবেদন[*স্থায়ীভাবে অকার্যকর সংযোগ*]।
2. ↑  বাংলাদেশ প্রতিদিন, ২১ ফেব্রুয়ারি ২০২০

বহিঃসংযোগ
---------

* ভারতেশ্বরী হোমসের উপর ইংরেজি নিবন্ধ, বাংলাপিডিয়া, অনলাইন সংস্করণ।
**মীনাক্ষী গোবিন্দরাজন** হলেন একজন ভারতীয় অভিনেত্রী, যিনি তামিল ভাষার চলচ্চিত্রে অভিনয় করেছেন। তামিল চলচ্চিত্র *কেনেডি ক্লাব* (২০১৯)-এর মাধ্যমে চলচ্চিত্রে অভিষেক করার পরে, তিনি *ভেলান* (২০২১) এবং *বীরপান্ডিয়াপুরম* (২০২২)-এ অভিনয় করেছেন।

কর্মজীবন
--------

মীনাক্ষী সেভেন্থ ডে অ্যাডভেন্টিস্ট ম্যাট্রিকুলেশন হায়ার সেকেন্ডারি স্কুল, মাদুরাই থেকে তার বিদ্যালয়-পাঠ সম্পন্ন করন। পবর্তীতে তিনি উইমেন্স ক্রিশ্চিয়ান কলেজ, চেন্নাই থেকে ভিজ্যুয়াল কমিউনিকেশন ডিগ্রি সম্পন্ন করেন। স্টার বিজয়ের *সারাভানন মীনাচি*-তে তিনি প্রথম অভিনেত্রী হিসেবে আবির্ভূত হন, এরপর তিনি নেটওয়ার্কের *ভিলা টু ভিলেজ* এবং *রান বেবি রান* অনুষ্ঠানে অংশ নেন।

মীনাক্ষী সুসীন্থিরানের *কেনেডি ক্লাব* (২০১৯)-এর মাধ্যমে চলচ্চিত্রে অভিষেক করেছিলেন, যেখানে তিনি একজন কাবাডি খেলোয়াড়ের চরিত্রে অভিনয় করেন। তিনি তার পরবর্তী পারিবারিক নাট্য চলচ্চিত্র *ভেলান* (২০২১)-এ অভিনয় করেন এবং এটিকে একটি "স্মরণীয় অভিজ্ঞতা" হিসাবে বর্ণনা করেন।

২০২২ সালে মীনাক্ষীকে জয়ের বিপরীতে সুসীন্থিরানের মারপিটধর্মী নাট্য চলচ্চিত্র *বীরপান্ডিয়াপুরম*-এ দেখা গিয়েছিল।

চলচ্চিত্রের তালিকা
------------------

টীকা| double-dagger | এখনও মুক্তি না পাওয়া চলচ্চিত্রগুলি বোঝায় |

| বছর | শিরোনাম | ভূমিকা | মন্তব্য |
| --- | --- | --- | --- |
| ২০১৯ | *কেনেডি ক্লাব* | মীনাক্ষী | তামিল চলচ্চিত্রে অভিষেক |
| ২০২১ | *ভেলান* | অনন্যা |  |
| ২০২২ | *বীরপান্ডিয়াপুরম* | ভেনবা |  |
| *কোবরা* ছুরি | ঘোষিত হবে | নির্মাণাধীন |

টেলিভিশন
--------

| বছর | শিরোনাম | ভূমিকা | মন্তব্য |
| --- | --- | --- | --- |
| ২০১৭ | *সারাভানন মীনাচি মৌসুম ৩* | থাঙ্গা মীনাচি/থাঙ্গাম | পুনরাবৃত্ত ভূমিকা |
| ২০১৮ | *ভিলা টু ভিলেজ* | প্রতিযোগী | আপাতবাস্তব অনুষ্ঠান |

তথ্যসূত্র
---------

1. ↑  "Velan Movie Review: Velan is a not-bad entertainer"। *The Times of India*।
2. ↑  "Working in Velan was a memorable experience for me: Meenakshi Govindarajan - Times of India"। *The Times of India*।
3. ↑  "Velan speaks about family values: Meenakshi"। ৩০ ডিসেম্বর ২০২১।
4. ↑  "Male and female actors find equally pivotal characters in family dramas: Meenakshi - Times of India"। *The Times of India*।
5. ↑  "Veerapandiyapuram Movie Review: An uninventive, dull revenge drama"।

বহিঃসংযোগ
---------

* ইন্টারনেট মুভি ডেটাবেজে *মীনাক্ষী গোবিন্দরাজন*  (ইংরেজি)
নির্বাচনী দিন
**সাধারণ নির্বাচন** ভারতে ২০ এপ্রিল থেকে ১০ মে ২০০৪ এর মধ্যে চারটি ধাপে অনুষ্ঠিত হয়েছিল। ১৪ তম লোকসভা ৫৪৩ জন সদস্যকে নির্বাচিত করে ৬৭০ মিলিয়নেরও বেশি লোক ভোট দেওয়ার যোগ্য ছিল। রাজ্য সরকার নির্বাচনের জন্য সাতটি রাজ্য বিধানসভা নির্বাচনও করেছে। এটি ছিল ইলেকট্রনিক ভোটিং মেশিনের মাধ্যমে সম্পূর্ণরূপে সম্পাদিত প্রথম নির্বাচন।

১৩ মে ক্ষমতাসীন ভারতীয় জনতা পার্টি (বিজেপি), জাতীয় গণতান্ত্রিক জোটের প্রধান দল পরাজয় স্বীকার করে। ভারতীয় জাতীয় কংগ্রেস যেটি স্বাধীনতার পর থেকে ১৯৯৬ সাল পর্যন্ত পাঁচ বছর ব্যতীত ভারতকে শাসন করেছিল, আট বছর ক্ষমতার বাইরে থাকার পর ক্ষমতায় ফিরে আসে। এটি তার মিত্রদের সহায়তায় ৫৪৩ টির মধ্যে ৩৩৫ টিরও বেশি সদস্যের একটি আরামদায়ক সংখ্যাগরিষ্ঠতা স্থাপন করতে সক্ষম হয়েছিল। ৩৩৫ সদস্যের মধ্যে কংগ্রেস নেতৃত্বাধীন সংযুক্ত প্রগতিশীল জোটের পাশাপাশি নির্বাচনের পরে গঠিত শাসক জোট বহুজন সমাজ পার্টি (বিএসপি), সমাজবাদী পার্টি (এসপি), কেরালা কংগ্রেস (কেসি) এবং বামফ্রন্টের বহিরাগত সমর্থন অন্তর্ভুক্ত ছিল। .

তার নিজের দল এবং দেশ থেকে সমালোচনার সম্মুখীন হওয়ার পর কংগ্রেস সভাপতি সোনিয়া গান্ধী ২২তম অর্থমন্ত্রী মনমোহন সিংকে নতুন সরকারের প্রধান হতে বলেছেন, যিনি একজন অর্থনীতিবিদ। সিং এর আগে ১৯৯০-এর দশকের গোড়ার দিকে প্রধানমন্ত্রী পি. ভি. নরসিমা রাও-এর কংগ্রেস সরকারে দায়িত্ব পালন করেছিলেন, যখন তাকে ভারতের প্রথম অর্থনৈতিক উদারীকরণ পরিকল্পনার একজন স্থপতি হিসাবে দেখা হয়েছিল, যা একটি আসন্ন আর্থিক সঙ্কটকে থামিয়ে দিয়েছিল। সিং কখনই লোকসভার আসনে জয়ী হননি তা সত্ত্বেও, তার যথেষ্ট সদিচ্ছা এবং সোনিয়া গান্ধীর মনোনয়ন তাকে ইউপিএ মিত্র এবং বামফ্রন্টের সমর্থন জিতেছিল।

নির্বাচনটি মূলত ইউপিএ এবং এনডিএ-র মধ্যে কেন্দ্রীভূত রাজনৈতিক প্রতিযোগিতা সহ একটি দ্বি-দলীয় ব্যবস্থার বিবর্তন দেখেছিল।

তথ্যসূত্র
---------

1. ↑  "General Elections 2004 - National Summary"। ২৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রামকৃষ্ণের বিশিষ্ট শিষ্য সন্ন্যাসিনী গৌরী মা।
**গৌরী মা** (ফেব্রুয়ারি ১৮৫৭ – ১ মার্চ ১৯৩৮) ছিলেন রামকৃষ্ণের বিশিষ্ট শিষ্য ও সারদা দেবীর সঙ্গী। তিনি কলকাতার স্বরদেশ্বরী আশ্রমের প্রতিষ্ঠাতা।

যদিও গৌরী মা দক্ষিণেশ্বরে বসবাস করতেন তথাপি রামকৃষ্ণ তাকে সন্ন্যাসীনী হিসেবে তাকে ঘোষণা করেন এবং ধর্মানুষ্ঠানসমূহ সম্পন্ন করেন। এসব ধর্মানুষ্ঠানের পর রামকৃষ্ণ তাকে গৌরীয়ানন্দ নামে দেন যদিও তিনি নিজে তাকে গৌরী বা গৌরীদাসি বলে অবহিত করতেন। তবে সাধারণভাবে তাকে গৌরী মা হিসেবে ডাকা হয়।

প্রারম্ভিক জীবন
---------------

গৌরী মা ভারতের হাওড়ার শিবপুরে জন্মগ্রহণ করেন। তার আসল নাম মৃদানী। শৈশব থেকেই তিনি হিন্দু আধ্যাত্মিকতার প্রতি আকৃষ্ট হন। ১৩ বছর বয়সে তিনি তার জাগতিক বিষয়সমূহে অনীহা তৈরি হয় এবং তিনি তার মাকে বলেন যে, বর যদি অমর হয় তবেই আমি বিয়ে করতে পারি।

শৈশবরে কোন এক সময় একজন যোগীনী তাকে পাথরে খোদাই করা কৃষ্ণ একটি ছবি দান করে এবং তাকে বলা হয় যে, কৃষ্ণ তার প্রেমে পড়েছে এবং সে যদি এই দেবতার উপসনা করে তাহলে তার মঙ্গল হবে। তখন থেকেই তিনি শ্রী কৃষ্ণকে স্বামী হিসেবে মনে মনে গ্রহণ করেন। শৈশবে ঘোলায় তিনি রামকৃষ্ণ কর্তৃক দীক্ষিত হন।

১৮৭৫ সালে তিনি আত্মীয় ও প্রতিবেশীদের সাথে গঙ্গাশ্বরে পূণ্যযাত্রা করেন। যাত্রার তৃতীয় দিনে তিনি তার নিকটাত্মীয়দের কাছ থেকে পালিয়ে যান এবং অন্য পূণ্যার্থীদের সাথে মিশে যান। এরপর তিনি রেলপথে অথবা পায়ে হেঁঠে ভারতের বিভিন্ন উপাসনালয় ও মন্দির ভ্রমণ করেন। এমন পূণ্য যাত্রার সময় তিনি হিন্দু ধর্মের বিভিন্ন পন্থার সাথে পরিচিত হন এবং নিজেও বিভিন্ন ধরনের হিন্দু পুঁথি অধ্যায়ন করা শুরু করেন।

তথ্যসূত্র
---------

1. ↑  Sri Sarada Devi – The Great Wonder (1984), published by Advaita Ashrama, Calcutta, আইএসবিএন ৮১-৮৫৩০১-৫৭-৩
2. ↑  Sannyasini Gauri Mata Puri Devi, A Monastic Disciple of Sri Ramakrishna (1995,2007), By Swami Shivatatvananda, Published by Mothers Trust Mothers Place, Ganges, Michigan, আইএসবিএন ৯৭৮-১-৪২৫৭-৩৫৩৯-৫
3. 1 2  Swami Mumukshananda (1997), Great Women of India, Published by Advaita Ashrama, আইএসবিএন ৮১-৮৫৩০১-৩০-১
4. ↑  Durga Puri Devi (1955), Gauri-ma, Published by Saradeswari Ashram, Calcutta
5. 1 2  Swami Chetanananda (1989), They Lived With God, Published by the Vedanta Society of St. Louis, আইএসবিএন ০-৯১৬৩৫৬-৬১-২
এই নিবন্ধটি হাসপাতালের একটি বিভাগ সম্পর্কে। হাসপাতালের সাথে সংশ্লিষ্ট নয়, এমন চিকিৎসাকেন্দ্রের জন্য চিকিৎসালয় দেখুন।
একটি হাসপাতালের বহির্বিভাগ(Purley War Memorial Hospital)
**হাসপাতালের বহির্বিভাগ** বলতে একটি হাসপাতালের এমন একটি অংশকে বোঝায় যেটিকে হাসপাতালের বহির্বিভাগীয় রোগীদের স্বাস্থ্য সমস্যা বা রোগ নির্ণয়করণ ও চিকিৎসা প্রদানের উদ্দেশ্যে নকশা করা হয়। বহির্বিভাগীয় রোগী বলতে এমন সব রোগীকে বোঝায়, যাদের কোনও শয্যার জন্য বা রাত্রিকালীন সেবা গ্রহণের জন্য হাসপাতালে ভর্তি হবার প্রয়োজন নেই। আধুনিক বহির্বিভাগগুলিতে ব্যাপক সংখ্যক রোগনির্ণয় পরীক্ষা, চিকিৎসা সেবা এবং অপ্রধান শল্যচিকিৎসা সেবা প্রদান করা হয়। ইংরেজি ভাষাতে এগুলিকে "আউটপেশেন্ট ডিপার্টমেন্ট" (Outpatient department) বা সংক্ষেপে "ওপিডি" (OPD) এবং কখনও কখনও "আউটপেশেন্ট ক্লিনিক" (Outpatient clinic) বলা হয়।

কিছু কিছু স্বাস্থ্যকেন্দ্র বা চিকিৎসাকেন্দ্র হাসপাতালের বহির্বিভাগের মতো সেবা প্রদানের জন্য নির্মাণ করা হয়, কিন্তু সেগুলি কোনও হাসপাতালের সাথে সম্পর্কিত থাকে না, বরং স্বাধীনভাবে কাজ করে। এইসব স্বতন্ত্র চিকিৎসাকেন্দ্রকেও ইংরেজিতে "আউটপেশেন্ট ক্লিনিক" বলা হয়।

গুরুত্ব
-------

কোনও হাসপাতালের বহির্বিভাগ সেটির সামগ্রিক পরিচালনার একটি গুরুত্বপূর্ণ অংশ। এটি সাধারণত ভর্তিকৃত রোগীদের সেবাব্যবস্থাগুলির সাথে অঙ্গীভূত থেকে কাজ করে। হাসপাতালের বহির্বিভাগে যেসব চিকিৎসক ও শল্যচিকিৎসক কাজ করেন, তারা হাসপাতালের অন্তঃস্থ বিভাগগুলিতেও রোগীদেরকে সেবাদান করেন। অনেক রোগীকে প্রথমে বহির্বিভাগীয় রোগী হিসেবে পরীক্ষা করা হয় ও চিকিৎসা প্রদান করা হয় এবং প্রয়োজন হলে পরবর্তীতে তাদেরকে হাসপাতালে ভর্তি করা হতে পারে। হাসপাতালের অভ্যন্তরীণ সেবা থেকে অব্যাহতি লাভের পরেও রোগীকে আবার হাসপাতালের বহির্বিভাগে অনুবর্তনমূলক চিকিৎসার (follow-up *ফলো-আপ*) জন্য ফেরত আসতে হতে পারে।

বর্ণনা
------

সাধারণত হাসপাতালের বহির্বিভাগ হাসপাতাল ভবনের নিচ তলায় অবস্থিত থাকে, যার কাছে গাড়ি রাখার সুবন্দোবস্ত থাকতে পারে। হাঁটতে অক্ষম রোগীদের জন্য চাকা লাগানো আসন ("হুইলচেয়ার") এবং খাটুলি-র ("স্ট্রেচার") ব্যবস্থা থাকে। রোগীরা হাসপাতালের অভ্যর্থনা কেন্দ্রে গিয়ে রোগী হিসেবে নিবন্ধন সম্পন্ন করেন এবং সেখানে তাদের বসবার ব্যবস্থা থাকে যাতে তারা চিকিৎসকের সাথে সাক্ষাৎ বা বৈঠকের জন্য অপেক্ষা করতে পারেন। প্রতিটি চিকিৎসকের একটি স্বতন্ত্র বৈঠকখানা বা সাক্ষাতের কক্ষ থাকে এবং এগুলির পাশেও অপেক্ষাকৃত ক্ষুদ্র বসবার জায়গা থাকতে পারে। শিশুদের চিকিৎসার উদ্দেশ্যে নির্মিত বহির্বিভাগ প্রাপ্তবয়স্কদের বহির্বিভাগের থেকে পৃথক কোনও স্থানে অবস্থিত হতে পারে। বহির্বিভাগের কাছেই রঞ্জনরশ্মি (এক্স-রে) করার সুবিধা, পরীক্ষণাগার, চিকিৎসা-সংক্রান্ত নথিপত্রের (Medical records "মেডিক্যাল রেকর্ডস") কার্যালয়, ঔষধালয়, ইত্যাদি থাকতে পারে। প্রধান অপেক্ষার এলাকাটিতে রোগী ও তার পরিবারের জন্য শৌচাগার, দূরালাপনি (টেলিফোন), চাঘর বা কফিঘর বা জলখাবারের সুবিধা, খাবার পানির সুবিধা, উপহারের দোকান, ফুলের দোকান, উপাসনার স্থান, নিরব ঘর, ইত্যাদি সুযোগ সুবিধা থাকতে পারে।

সব হাসপাতালে পৃথক করে বহির্বিভাগ না-ও থাকতে পারে। সেক্ষেত্রে ভর্তিকৃত রোগীদের যে বিভাগে চিকিৎসা করা হয়, সেখানেই ভর্তি না হওয়া রোগীদের চিকিৎসা করা হতে পারে।

তথ্যসূত্র
---------

1. ↑  Segen's Medical Dictionary and Medical Dictionary for the Health Professions and Nursing
2. 1 2  Kunders, G.D. (২০০৪)। *Hospitals: Facilities Planning and Management*। Tata McGraw-Hill Education। পৃষ্ঠা 221–222। আইএসবিএন 978-0-07-050269-7।